Document ID: 32003R2198

32003R2198
L 328/20
SLUŽBENI LIST EUROPSKE UNIJE
16.12.2003.
UREDBA KOMISIJE (EZ) br. 2198/2003
od 16. prosinca 2003.
o izmjeni Uredbe (EZ) br. 464/1999 o utvrđivanju o utvrđivanju detaljnih pravila za primjenu Uredbe Vijeća (EZ) br. 2201/96 u pogledu mjera potpore za suhe šljive
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2201/96 od 28. listopada 1996. o zajedničkoj organizaciji tržišta prerađenih proizvoda od voća i povrća (1), kako je zadnje izmijenjena Uredbom (EZ) br. 453/2002 (2), a posebno njezin članak 6.c stavak 7.,
budući da:
(1)
Uredba Komisije (EZ) br. 464/1999 (3) utvrđuje detaljna pravila za primjenu Uredbe (EZ) br. 2201/96 u pogledu mjera potpore za suhe šljive.
(2)
Kako bi se postrožio sustav najnižih cijena, treba odrediti da se sadržaj otpadaka ne uzima u obzir pri izračunu cijene koju moraju platiti prerađivači.
(3)
Kontrolni mehanizmi programa potpore za proizvodnju suhih šljiva trebaju biti unaprijeđeni razjašnjavanjem pravila za provjeru sirovina koje moraju provesti države članice.
(4)
Uredbu (EZ) br. 464/1999 treba stoga izmijeniti.
(5)
Mjere predviđene ovom Uredbom u skladu su s mišljenjem Upravljačkog odbora za prerađeno voće i povrće,
DONIJELA JE OVU UREDBU:
Članak 1.
Uredba (EZ) br. 464/1999 mijenja se kako slijedi:
1.
Članak 2. zamjenjuje se sljedećim:
„Članak 2.
Kako bi ispunile uvjete za isplatu potpore iz članka 6.a Uredbe (EZ) br. 2201/96, suhe šljive moraju biti u skladu s karakteristikama određenima u Prilogu I. dijelu B i moraju biti dobivene od suhih šljiva koje su u skladu s karakteristikama određenima u Prilogu I. dijelu A za koje je najniža cijena plaćena u cijelosti na temelju količina dostavljenih bez otpadaka.”
2.
Članak 6. zamjenjuje se sljedećim:
„Članak 6.
Države članice poduzimaju potrebne mjere kako bi se uvjerile, posebno provjerom evidencije zaliha, da ukupne količine stavljene na tržište ili uskladištene pri svakom prerađivaču odgovaraju količinama za koje je isplaćena potpora.”
3.
Točka 3. odjeljka I. dijela B Priloga I. zamjenjuje se sljedećim:
„3.
Serije suhih šljiva mora provjeriti prerađivač kad stignu u njegov prostor, u nazočnosti predstavnika organizacije proizvođača, te moraju biti sortirane po veličini, osim ako su namijenjene za uporabu u industriji.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. prosinca 2003.

Labels: 3
17
19
5